wickkiey/tamil-wikipedia-markdown huggingface dataset:
# தெமாங்கோங்

**தெமாங்கோங்** அல்லது **தெமெங்குங்**, ஆங்கிலம்: *Tumenggung* அல்லது *Temenggong;* மலாய் மொழி: *Temenggung*; ஜாவி: *تمڠݢوڠ*; சாவகம்: ꦠꦸꦩꦼꦁ​ꦒꦸꦁ​; *Tumenggung*); என்பது பாரம்பரிய ஜாவானிய, மலாய் இராச்சியங்களில் ஒரு பிரபு பதவியைக் *(Title of Nobility)* குறிக்கும் சொல் ஆகும். மலாக்கா சுல்தானகத்தில் தெமாங்கோங் பதவி ஓர் உயர்ந்த பதவியாகும்.  

ஒரு சுல்தானகத்தில் ஒரு சுல்தானின் பாதுகாப்பு படையின் தலைவருக்கான இந்தப் பதவி, சுல்தானின் நம்பிக்கைக்கு உரியவர்களுக்கு மட்டுமே வழங்கப்பட்டது. அதாவது தெமாங்கோங் என்பது ஒரு சுல்தானகத்தின் காவல்துறை மற்றும் இராணுவத்தை மேற்பார்வையிடும் பொறுப்புள்ள பதவி.  

## பொது

மலாக்காவின் முதல் மன்னரான பரமேசுவராவின் ஆட்சிக் காலத்தில் தெமாங்கோங் பதவி உருவாக்கப் பட்டது. அப்போது மலாக்கா சுல்தானகத்தின் *(Sultanate of Melaka)* வாரிசாக இருந்தவருக்கு தெமாங்கோங் பதவி வழங்கப்பட்டது. இந்தத் தெமாங்கோங் பதவி, பின்னர் ஜொகூர் சுல்தானகத்தின் காலத்திலும் தொடர்ந்தது.  

ஒரு தெமாங்கோங் பதவி ஒரு சுல்தானால் நியமிக்கப்படும் பதவி. ஓர் இராச்சியத்தின் அதன் எல்லைப் பகுதிகளில் உள்ள பிரதேசங்களின் ஆட்சியாளராக ஒரு தெமாங்கோங் நியமிக்கப்படலாம். அந்தப் பிரதேசங்களில் அவர் ஒரு துணை ஆளுநராக செயல்படுவார். புரூணை சுல்தானகத்தில் தெமாங்கோங் பதவியை வாசீர் *(Wazir)* என்று அழைத்தார்கள்.  

### ஜொகூர்

ஜொகூர் சுல்தானகத்தில், தெமாங்கோங் மூவார் *(Temenggong of Muar)* என்பவர், ஏறக்குறைய இரண்டு நூற்றாண்டுகளாக சிகாமட் நகரை மையமாகக் கொண்டு செயல்பட்டு வந்தார்.  

இருப்பினும் தெமாங்கோங் ஜொகூர் *(Temenggong of Johor)* என்பவர் ஒட்டுமொத்த ஜொகூர் மாநிலத்திற்கும் தலைவராக இருந்தார். இவர் தெமாங்கோங் செரி மகாராஜா *(Temenggung Seri Maharaja)* என்று அழைக்கப்பட்டார்.  

### தெமாங்கோங் அபு பக்கார்

தெமாங்கோங் மூவார் என்பவர் மூவார், சிகாமட் பகுதிகளுக்குத் தலைவராக இருந்த போதும் அவர் ஜொகூர் தெமாங்கோங்கின் கட்டுப்பாட்டிற்குள் இருந்தார். 1868-இல், தெமாங்கோங் ஜொகூராக இருந்தவர் தெமாங்கோங் அபு பக்கார் *(Temenggong Abu Bakar).*  

இவர் தன்னை ஒரு மகாராஜாவாக அறிவித்ததுக் கொண்டு, ஜொகூர் மாநிலத்தின் கட்டுப்பாட்டையும் ஏற்றுக் கொண்டார். 1885-இல், தன்னை ஒரு சுதந்திர ஆட்சியாளராக அறிவித்து, சுல்தான் எனும் பட்டத்தையும் ஏற்றுக் கொண்டார்.  

## மலேசியாவில் தற்போதைய பயன்பாடு

தற்போது மலேசியாவில் மலாய் ஆட்சியாளர்களின் மாநிலங்களிலும் தெமாங்கோங் எனும் பதவி செயல்படுத்தப் படுகிறது. அதன் விவரங்கள்:  

| மாநிலம் | பதவி பெயர் | பதவியில் |  |
| --- | --- | --- | --- |
| **ஜொகூர்** | துங்கு தெமாங்கோங் ஜொகூர் | துங்கு இட்ரிசு இசுகந்தர் இசுமாயில் |  |
| **கெடா** | துங்கு தெமாங்கோங் கெடா | துங்கு டான் ஸ்ரீ இந்தான் சபினாசு |  |
| **கிளாந்தான்** | துங்கு தெமாங்கோங் கிளாந்தான் | துங்கு முகமது ரிசாம் துங்கு அப்துல் அசிசு |  |
| **பகாங்** | துங்கு ஆரிப் தெமாங்கோங் பகாங் | துங்கு அப்துல் பாரித் முவாசாம் |  |
| **பெர்லிஸ்** | துங்கு சரீப் தெமாங்கோங் பெர்லிஸ் | டத்தோ ஸ்ரீ திராஜா சையத் அமீர் ஜைனால் அபிடின் |  |
| **சிலாங்கூர்** | துங்கு அரிசு தெமாங்கோங் சிலாங்கூர் | துங்கு டத்தோ செத்தியா முகம்மது யூசோப் ஷா |  |
| **திராங்கானு** | துங்கு ஸ்ரீ தெமாங்கோங் ராஜா திராங்கானு | டத்தோ ஸ்ரீ துங்கு பகாருடின் | } |
# என். கிருஷ்ணமூர்த்தி

திரைப்படத்தில் என். கிருஷ்ணமூர்த்தி]]  
**என். கிருஷ்ணமூர்த்தி** பழம்பெரும் தென்னிந்திய நாடக, திரைப்பட நடிகர் ஆவார்.  

## வாழ்க்கைக் குறிப்பு
கிருஷ்ணமூர்த்தி ஓர் இசைக் குடும்பத்தைச் சேர்ந்தவர். இவருடன் கூடப்பிறந்தவர்கள் அனைவரும் நன்றாகப் பாடுவார்கள். அக்காலத்தில் பிரபலமான *சுகுண விலாச சபை* என்ற நாடகக் குழுவில் தனது ஏழாவது அகவையில் நாடகங்களில் நடிக்கத் தொடங்கினார். *பிரகலாதா* நாடகத்தில் பிரகலாதனாக நடித்துப் புகழடைந்தார். கல்கத்தா ஈசுட் இந்தியா பிலிம் நிறுவனத்தினர் பிரகலாதா நாடகத்தைத் திரைப்படமாக எடுத்தனர். 1933 இல் வெளிவந்த *பிரகலாதன்* என்ற இத்திரைப்படத்தில் கிருஷ்ணமூர்த்தி பிரகலாதனாக நடித்தார். இது இவரது முதல் திரைப்படம் ஆகும். டி. சி. வடிவேல் நாயக்கர் இயக்கியிருந்தார். இவரும் சுகுண விலாச சபையின் ஒரு நடிகராவார்.  

கிருஷ்ணமூர்த்தியின் குடும்பத்தில் அவரது சகோதரர், சகோதரிகள் அனைவரும் நன்றாகப் பாடுவார்கள். இவரது ஒரு சில தனிப் பாடல்கள் "ஹிஸ் மாஸ்டர்சு வாய்சு" இசைத்தட்டுகளிலும் வெளிவந்தன. தொடர்ந்து கிருஷ்ணமூர்த்தியின் தந்தை இசைத்தட்டுகளில் வெளியிடுவதற்காகவே "சைனிங் ஸ்டார் சொசைட்டி" என்ற பெயரில் சில நாடங்களைத் தயாரித்துக் கொடுத்தார். அவற்றில் கிருஷ்ணமூர்த்தியும் அவரது குடும்பத்தினரும் நடித்தனர். இவற்றுக்குப் பெரும் வரவேற்புக் கிடைத்தது. கிட்டத்தட்ட ஆறு ஆண்டுகள் இந்த இசைத்தட்டுகள் வெளிவந்தன. ஏகநாத் (1938), சக்திமாயா (1939) ஆகிய திரைப்படங்களைத் தயாரித்து வெளியிட்டது. இவற்றிலும் கிருஷ்ணமூர்த்தியும் அவரது சகோதரரும் நடித்தனர்.  

1941 இல் ஜெமினியின் மதனகாம ராஜன் திரைப்படத்தில் மந்திரி மகன் குணசீலனாக நடித்தார். இத்திரைப்படத்தில் இவர் பாடிய *கதை ஒன்று சொல்லுவேன் கேள் பாவாய்* என்ற பாடல் இவருக்குப் பெரும் புகழ் தேடிக் கொடுத்தது. இரண்டாம் உலகப் போர்க் காலத்தில் இவர் விளையாட்டுகளில் அதிக கவனம் எடுத்துக் கொண்டார். குறிப்பாக மேசைப்பந்தாட்டத்தில் சிறப்பாக விளையாடினார். போட்டி ஒன்றுக்காக தில்லி சென்றிருந்த போது இவருக்கு அகில இந்திய வானொலியில் நாடகம் ஒன்றில் பங்கெடுக்கும் வாய்ப்புக் கிடைத்தது. அதன் பின்னர் வானொலியிலேயே நடிகராகவும், அறிவிப்பாளராகவும் பணியாற்றினார். தொடர்ந்து யுப்பிட்டரின் *என் மகன்*, மூர்த்தி பிக்சர்சின் *தியாகி*, போனோ பிலிம்சாரின் *வினோதினி*, *கோகுலதாசி* ஆகிய படங்களிலும் நடித்தார்.  

## இவர் நடித்த சில திரைப்படங்கள்
- பிரகலாதன் (1933)
- ஏகநாத் (1938)
- சக்திமாயா (1939)
- மதனகாம ராஜன் (1941)
- என் மகன் (1945)
- தியாகி (1947)
- உதயணன் வாசவதத்தா (1947)
- கோகுலதாசி (1948)
- வினோதினி (1949)
# தவமாய் தவமிருந்து (தொலைக்காட்சித் தொடர்)



**தவமாய் தவமிருந்து** ஒரு குடும்ப உணர்வு சார்ந்த நாடகத் தொடர் ஆகும். இந்த தொடர் 18 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை 6:00 மணிக்கு ஒளிபரப்பானது. இதில் பசங்க பட புகழ் சிவகுமார் மற்றும் அனிதா நாயர் ஆகியோர் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 8 அக்டோபர் 2023 அன்று ஒளிபரப்பப்பட்டு, 474 அத்தியாயங்களுடன் நிறைவு பெற்றது.  

## கதைச் சுருக்கம்
இந்த கதை ஒரு வயதான தம்பதியினரின் வாழ்க்கையை விவரிக்கிறது, அவர்கள் தங்கள் நான்கு குழந்தைகளுக்கு சிறந்ததை வழங்குகிறார்கள். இந்த நால்வவரும் வெவ்வேறு ஆளுமைகளைக் கொண்டுள்ளனர், இது அவர்களின் பெற்றோரை அவமானப்படுத்துகிறது. தங்கள் குழந்தைகளின் அடாவடித்தனமான அணுகுமுறையால் ஏமாற்றமடைந்த வயதான தம்பதிகள் தங்கள் வீட்டை விட்டு வெளியேறி வாழ்க்கையைத் தொடங்க முடிவு செய்கிறார்கள்.  

## நடிகர்கள்
- சிவக்குமார் - மார்க்கண்டேயன் (சீதையின் கணவர்; ரேவதி, ரவி, ராஜா மற்றும் மலரின் தந்தை)
- அனிதா நாயர் - சீதை (மார்க்கண்டேயனின் மனைவி; ரேவதி, ரவி, ராஜா மற்றும் மலரின் தாய்)
- மகேஷ் ஜி - ராஜா (மார்க்கண்டேயன் மற்றும் சீதையின் முதல் மகன்)
- டீனு - மேகலா (ராஜாவின் மனைவி)
- பாண்டி கமல் - ரவி (மார்க்கண்டேயன் மற்றும் சீதையின் இரண்டாவது மகன்)
- யாளினி ராஜன் - உமா (ரவியின் மனைவி)
- பிரிட்டோ மனோ - பாண்டி (பாண்டியின் மனைவி)
- சந்தியா ராமச்சந்திரன் - (மார்க்கண்டேயன் மற்றும் சீதையின் இரண்டாவது மகள்)
- பாலா - தங்கராஜ் (ரேவதியின் கணவர்)
- விலாசினி - ரேவதி (மார்க்கண்டேயன் மற்றும் சீதையின் முதல் மகள்)

### சிறப்பு தோற்றங்கள்
- மரியா ஜூலியானா - தாரா
- புவியரசு
- சாய் சக்தி
- சஹானா ஷெட்டி

## நடிகர்களின் தேர்வு
பசங்க படங்களின் மூலம் பிரபலமாக அறியப்பட்ட மார்கண்டேயன் கதாபாத்திரத்திற்கு நடிகர் சிவகுமார் தேர்ந்தெடுக்கப்பட்டார். மலையாள நடிகை அனிதா நாயர், மார்க்கண்டேயன் மனைவி சீதாவாக நடிக்கிறார். மகேஷ், பாண்டி கமல், விலாசினி, சந்தியா மற்றும் டீனு ஆகியோர் முக்கிய வேடங்களுக்குத் தேர்ந்தெடுக்கப்பட்டனர். ஆரம்பத்தில் உமா வேடத்தில் ரேவதி இளங்கோ தேர்ந்தெடுக்கப்பட்டார், தொடர் படப்பிடிப்பின் போது, ​​அவர் சில காரணங்களால் தொடரிலிருந்து விலகினார், பின்னர் தொடரின் எபிசோடுகள் ஒளிபரப்பப்படுவதற்கு முன்பு அவருக்கு பதிலாக யாளினி ராஜன் நியமிக்கப்பட்டார். பிரிட்டோ மனோ பாண்டியாக நடிக்கிறார்.  

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  

| -align= | 2022 |
| --- | --- |

## சர்வதேச ஒளிபரப்பு
- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# அமுதாவும் அன்னலட்சுமியும்



**அமுதவும் அன்னலட்சுமியும்** என்பது 4 ஜூலை 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை இரவு 7 மணிக்கு ஒளிபரப்பான ஒளிபரப்பாகும் குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் கண்மணி மனோகரன் ராஜஸ்ரீ மற்றும் அருண் பத்மநாபன் நடித்துள்ளனர்.  
இந்த தொடர் 4 ஜூலை 2022 ஆம் ஆண்டு முதல் 20 சனவரி 2024 வரை திங்கள் முதல் சனி வரை ஒளிபரப்பாகி, 470 அத்தியாயங்களுடன் நிறைவு பெற்றது.  

கண்மணி மனோகரன்  

## கதைச் சுருக்கம்
சிறுவயதிலே அம்மாவை இழந்த அமுதா தன் குடும்பத்திற்காக படிப்பை நிறுத்தி விடுகிறார். படிப்பறிவு இல்லாத காரணத்தால் பல அவமானங்களை சந்திக்கும் அமுதா கட்டினா ஒரு வாத்தியாரை தான் கல்யாணம் கட்டிக்கணும் என முடிவு செய்கிறார். பெருமையாக வாழ்ந்த அன்னலட்சுமி குடும்பத்தில் எதிர்பாராத சூழ்நிலைகளால் சரிந்து போகிறது. இதனால் தன்னுடைய மகனை வாத்தியாராக்கி குடும்ப பெருமையை மீட்டெடுக்க ஆசைப்படுகிறார். செந்தில் தன் அம்மாவின் கனவுக்காக வாத்தியார் வேலை செய்வதாக சொல்லி பக்கத்து ஊரில் உள்ள பள்ளியில் பியூனாக வேலை செய்கிறார். இப்படி மற்றவர்கள் கனவுக்காக மனசுல இருக்க வலிகளை மறைச்சு தானே ஆகணும் ஆனால் எவ்வளவு நாளைக்கு?  

செந்திலை வாத்தியார் என நினைத்து காதல் கொள்ளும் அமுதா, மகனை வாத்தியார் என நினைத்து பெருமைப்படும் அன்னலட்சுமி என இருக்கும் போது உண்மை தெரிந்தால் என்னவாகும்?  

## நடிகர்கள்
### முக்கிய கதாபாத்திரங்கள்
- கண்மணி மனோகரன் - அமுதா
  - சிதம்பரத்தின் மூத்த மகள்
- ராஜஸ்ரீ - அன்னலட்சுமி
  - செந்தில், பரமு, வடிவேல் மற்றும் புவனா ஆகியோரின் தாய்
- அருண் பத்மநாபன் - செந்தில்
  - அன்னலட்சுமியின் மூத்த மகன்

### அமுதா குடும்பத்தினர்
- ரவி பிரகாஷ் - சிதம்பரம்
  - அமுதா, இளங்கோ, செல்வா மற்றும் உமாவின் தந்தை
- ஜீவா - செல்வா
  - சிதம்பரத்தின் இளைய மகன்
- ஆனந்த கிருஷ்ணன் - இளங்கோ
  - சிதம்பரத்தின் மூத்த மகன்
  - சல்மா அருண் - நாகலட்சுமி
  - சிதம்பரத்தின் மருமகள்
- முத்தழகி - உமா
  - சிதம்பரத்தின் இளைய மகள்

### அன்னலட்சுமி குடும்பத்தினர்
- ராஜ் கபூர் - மாணிக்கம்
  - அன்னலட்சுமியின் தம்பி
- சியமந்த கிரண் - பரமேஸ்வரி
  - அன்னலட்சுமியின் மூத்த மகள்
- முனிஷ்ராஜா - சின்னா
  - அன்னலட்சுமியின் மருமகன்
- அக்ஷரா - புவனா
  - அன்னலட்சுமியின் இளைய மகள்
- சத்யராஜா - வடிவேல்
  - அன்னலட்சுமியின் இளைய மகன்
## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  

| -align= | 2022 |
| --- | --- |

## சர்வதேச ஒளிபரப்பு
- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# பொன்னியின் செல்வன் (பக்கவழி நெறிப்படுத்தல்)

**பொன்னியின் செல்வன்** என்பது கீழ்கண்டவற்றைக் குறிப்பிடலாம்:  

- பொன்னியின் செல்வன், கல்கி கிருஷ்ணமூர்த்தி எழுதிய இந்திய தமிழ் புதினம்.
- பொன்னியின் செல்வன் (வெளிவராத திரைப்படம்) 1959 இல் வெளியிட திட்டமிடப்பட்டிருந்த திரைப்படம்
- பொன்னியின் செல்வன் (2005 திரைப்படம்), 2005 ஆம் ஆண்டு ராதா மோகன் எழுதி இயக்கிய இந்திய தமிழ்த் திரைப்படம்.
- பொன்னியின் செல்வன் 1 2022 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் முதல் பாகம்.
பொன்னியின் செல்வன் 2 2023 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் இரண்டாம் பாகம்.  
- பொன்னியின் செல்வன் (வலைத் தொடர்), இந்திய தமிழ் மொழியில் வரவிருக்கும் வலைத் தொடர்.
# மரகே

**மரகே** என்பது ஈரானின் கிழக்கு அசர்பைசான் மாகாணத்தில் உள்ள மரகே மாவட்டத்தின் தலைநகரம் ஆகும்.  

இந்நகரம் சூபி சாய் ஆற்றின் கரையில் அமைந்துள்ளது. இங்கு பெரும்பாலும் ஈரானிய அசர்பைசானிகள் வாழ்கின்றனர். அவர்கள் அசர்பைஜான் மொழியைப் பேசுகின்றனர். இது வடமேற்கு ஈரானின் மிகப்பெரிய நகரமான தப்ரீசிலிருந்து 140 கிலோமீட்டர் தொலைவில் அமைந்துள்ளது.
# தைமூரியப் படையெடுப்புகள் மற்றும் வெற்றிகள்

**தைமூரின் படையெடுப்புகள்** 14ஆம் நூற்றாண்டின் 7வது தசாப்தத்தில் தொடங்கின. இவை சகதாயி கானரசின் கட்டுப்பாட்டைத் தைமூர் பெற்றதிலிருந்து தொடங்கின. 15ஆம் நூற்றாண்டின் ஆரம்பத்தில் தைமூரின் இறப்பின்போது இந்தப் படையெடுப்புகள் முடிவுக்கு வந்தன. தைமூரின் போர்கள் மற்றும் அவர் பொதுவாக எந்தப் போரிலும் தோற்கடிக்கப்படாத தன்மை ஆகிய காரணங்களால் அனைத்து காலத்திலும் மிகுந்த வெற்றிகரமான இராணுவத் தலைவர்களில் ஒருவராகத் தைமூர் கருதப்படுகிறார். இப்போர்களின் காரணமாக நடு ஆசியா, பாரசீகம், காக்கேசியா, லெவண்ட், மற்றும் தெற்காசியா மற்றும் கிழக்கு ஐரோப்பாவின் பகுதிகள் மீது தைமூர் ஆதிக்கம் செலுத்தினார். மேலும் குறுகிய காலத்திற்கு நீடித்திருந்த தைமூரியப் பேரரசையும் நிறுவினார். அறிஞர்களின் மதிப்பீட்டின்படி, தைமூரின் இராணுவப்படையெடுப்புகளால் 1.7 கோடி மக்கள் இறந்தனர். இது அந்நேரத்தில் உலகின் மொத்த மக்கள் தொகையில் 5% ஆகும்.  

சகதாயி கானரசைப் பிரதிநிதியாக ஆட்சி செய்து வந்த அமீர் உசைனைப் பல்கு யுத்தத்தில் தோற்கடித்த பிறகு தைமூர் மேற்கு சகதாயி கானரசின் (திரான்சாக்சியானா) கட்டுப்பாட்டைப் பெற்றார். ஆனால் செங்கிஸ் கானால் உருவாக்கப்பட்ட விதிகள் தைமூரைக் ககானாக விடாமல் தடுத்தன. ஏனெனில், தைமூர் செங்கிஸ் கானின் நேரடி வழித்தோன்றல் கிடையாது. பதிலாகத் தைமூர் ஒகோடி கானின் வழிவந்த சூர்கத்மிசை ஒரு கைப்பாவைக் கானாக் ஆட்சியில் அமர்த்தினார். இதற்குப் பிறகு தைமூர் அனைத்து திசைகளிலும் பெரும் இராணுவப் படையெடுப்புகளைத் தொடங்கினார். பெரும்பான்மையான மத்திய கிழக்கு மற்றும் நடு ஆசியாவைத் தனது கட்டுப்பாட்டிற்குள் கொண்டு வந்தார். இவர் ஒருபோதும் பேரரசன் அல்லது கலீபா என்ற பட்டத்தை பயன்படுத்தவில்லை. அமீர் என்ற பட்டத்தை மட்டுமே பயன்படுத்தினார்.  

தனது ஆட்சி மற்றும் இராணுவப் படையெடுப்புகளைப் சட்டப்படி முறையாக்குவதற்காக உசேனின் விதவையான சராய் முல்க் கனும் என்ற இளவரசியைத் தைமூர் திருமணம் செய்து கொண்டார். இந்த இளவரசி செங்கிஸ்கானின் நேரடி வழித்தோன்றல் ஆவார். இவ்வாறாகத் தைமூர் தன்னை தெமூர் குர்கான் என்று அழைத்துக் கொண்டார். இதன் பொருள் *மகா கானின் மாப்பிள்ளை* என்பதாகும். அதாவது செங்கிஸ் கானின் மாப்பிள்ளை. திரான்சாக்சியானா மற்றும் நடு ஆசியாவில் தைமூர் வெற்றிகொண்ட நிலப்பரப்புகள், மற்றும் அடிமை வம்சத்தவர்கள், உதுமானியப் பேரரசு, தில்லி சுல்தானகம் மற்றும் தங்க நாடோடிக் கூட்டம் ஆகியவற்றின் மீது இவர் பெற்ற கட்டுப்பாடு ஆகியவை இவரது இறப்புக்குப் பிறகு பலவீனமடைந்தன. இதற்குக் காரணம் இவரது மகன் மற்றும் பேரன் சாருக்கு மிர்சா மற்றும் கலீல் சுல்தான் இடையே நடைபெற்ற வாரிசுரிமைப் போர் ஆகும். எனினும், இந்தியத் துணைக்கண்டத்தில் தைமூரின் எள்ளுப் பேரனாகிய பாபர் நிறுவிய ஒரு தைமூரிய அரசானது முகலாயப் பேரரசு என்ற வடிவத்தில் 19ஆம் நூற்றாண்டின் நடுப்பகுதி வரை எஞ்சிப் பிழைத்திருந்தது.
# மாத்தூர் பூங்கா



**மாத்தூர் பூங்கா** (*Maaththoor MMDA Park*) என்பது தமிழ்நாடு, சென்னை மாத்தூர் எம்எம்டிஏ அருகே உள்ள நகர்ப்புற பூங்கா ஆகும்.  

## வரலாறு
1990-களின் தொடக்கத்தில் மாத்தூர் கிராமத்தில் சென்னைப் பெருநகர் வளர்ச்சிக் குழுமம் வீட்டுவசதி குடியிருப்பினைத் தொடங்கியபோது, பூங்கா அமைக்கத் திட்டத்தில் நிலம் ஒதுக்கப்பட்டது. ஆனால் 2011 வரை, மாத்தூர் கிராம ஊராட்சி, பெருநகர சென்னை மாநகராட்சியுடன் இணைந்த பிறகு, பூங்காவுக்காக ஒதுக்கப்பட்ட இடம் குப்பைக் கிடங்காகத் தவறாகப் பயன்படுத்தப்பட்டது. 2011ஆம் ஆண்டு அக்டோபர் மாதம் பெருநகர சென்னை மாநகராட்சி, பூங்காவை உருவாக்குவதற்காக இந்த இடத்தினைச் சுத்தம் செய்து 2012 ஆம் ஆண்டின் இறுதியில் கட்டுமானப் பணிகளைத் தொடங்கியது. 2016ஆம் ஆண்டு செப்டம்பர் 21 அன்று தமிழ்நாடு முதலமைச்சர் ஜெ. ஜெயலலிதா காணொலி காட்சி மூலம் பூங்காவைத் திறந்து வைத்தார்.  

## அமைவிடம்
மாத்தூர் பூங்கா, மாத்தூர் பேருந்து முனையம் அருகே, 2வது பிரதான சாலை மற்றும் 3வது குறுக்குத் தெரு சந்திப்பில் அமைந்துள்ளது.  

## பூங்கா
இந்தப் பூங்கா 2.5 ஏக்கர் பரப்பளவில் அமைந்துள்ளது. பூங்காவில் சறுக்கு வளையம், விளையாட்டுப் பகுதி, தயார்ப்படுத்தும் பகுதியுடன் கூடிய விளையாட்டரங்கம், 8 வடிவ நடைபாதைகள், கூழாங்கல் நிறைந்த நடைபாதை, தியான மண்டபம் போன்றவை உள்ளன. இந்த பூங்கா சென்னையின் முதல் 10 பெரிய பூங்காக்களில் ஒன்றாகும். வட சென்னை பகுதியின் மிகப்பெரிய பூங்காவாகும்.  

## அருகில் உள்ளன

- மாதவரம் தாவரவியல் பூங்கா
- மாத்தூர் ஏரி
- தமிழ்நாடு கால்நடை மருத்துவ அறிவியல் பல்கலைக்கழகம்

## மேலும் பார்க்கவும்

- சென்னை பூங்காக்கள்
# க. கோபால்சாமி

**க. கோபால்சாமி** (*K. Gopalsamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். பொறியியல் பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் விருதுநகர் மாவட்டம்இராஜபாளையம் சட்டமன்றத் தொகுதியிலிருந்து 14வது தமிழ்நாடு சட்டமன்ற உறுப்பினராக அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டுத் தேர்ந்தெடுக்கப்பட்டார்.  

2016ஆம் ஆண்டு நடைபெற்ற தேர்தலில் இத்தொகுதியில் ச. தங்கப்பாண்டியன் வெற்றிபெற்றார். இத்தேர்தலில் அதிமுக சார்பில் ஏஏஎஸ் சியாம் போட்டியிட்டார்.
# மங்கோலியாவில் பௌத்தம்

மங்கோலியாவில் பெரும்பான்மையானவர்களால் பின்பற்றப்படும் சமயம் **பௌத்தம்** ஆகும். 2010ஆம் ஆண்டு மங்கோலிய மக்கட்தொகைக் கணக்கெடுப்பின்படி, இச்சமயத்தை அங்கு 51.7% மக்கள் பின்பற்றுகின்றனர். **மங்கோலியாவில் பௌத்தம்** அதன் தற்போதைய தனிப் பண்புக் கூறுகளைத் திபெத்தியப் பௌத்தத்தின் கெளுக்கு மற்றும் கக்குயு பிரிவுகளில் இருந்து பெறுகிறது. எனினும் மங்கோலியப் பௌத்தம் தனித்துவமானதாகவும் உள்ளது. அதற்கெனத் தனிச்சிறப்புப் பண்புகளும் காணப்படுகின்றன.  

யுவான் அரசமரபுப் பேரரசர்கள் திபெத்தியப் பௌத்தத்திற்கு மாறியதிலிருந்து மங்கோலியாவில் பௌத்தம் ஆரம்பமானது. மங்கோலியப் பேரரசின் வீழ்ச்சிக்கு பிறகு மங்கோலியர்கள் ஷாமன் மதப் பாரம்பரியங்களுக்கு திரும்பினர். எனினும், 16 மற்றும் 17ஆம் நூற்றாண்டுகளில் பௌத்தம் மீண்டும் மங்கோலியாவில் வளர்ச்சியடந்தது.  

இருந்தார்.]]  
ஒரு ஆலயத்தில் வழிபடும் மங்கோலியன்.]]  
சிலை, கன்டன்தெக்சின்லன் துறவி மாடம். கட்டடத்தின் உட்புறமுள்ள உலகின் மிகப்பெரிய சிலை, உயரம் 26.5 மீ, 1996ல் மீண்டும் உருவாக்கப்பட்டது. (முதலில் 1913ல் உருவாக்கப்பட்டது, ஆனால் 1937ல் அழிக்கப்பட்டது) ]]
# ஊணாங்கொடி


**ஊணாங்கொடி** அல்லது **ஓணாங்கொடி** (*Ipomoea staphylina*) என்பது *கன்வால்வுலேசி* குடும்பத்தைச் சேர்ந்த ஒரு பூக்கும் தாவர இனமாகும். இது தேனீக்களால் மகரந்தச் சேர்க்கை செய்யப்படும் கொடி தாவரமாகும். இது புதர்கள், காடுகளின் ஓரங்கள், வேலிகள், சாலையோரங்களில் வளரக்கூடியது. இது இந்தியா இந்தோனேசியா, லாவோஸ், மலேசியா, மியான்மர், தாய்லாந்து ஆகிய நாடுகளில் பரவியுள்ளது. கால்நடைகள் இத்தாவரத்தின் இலைகளை உண்ணும். இந்தக் கொடி விறகு கட்டுவதற்கு கயிற்றாக பயன்படுகிறது. இது பொதுவாக நீர் ஆதாரங்களுக்கு அருகிலுள்ள பகுதிகளில் நன்கு வளரக்கூடியது.
# ஆப்கானித்தான் படையெடுப்புகள்

ஆப்கானித்தான் ஒரு மலைகள் நிறைந்த நிலம்சூழ் நாடு ஆகும். இது நடு மற்றும் தெற்காசியாவிற்கு நடுவில் அமைந்துள்ளது. மௌரியப் பேரரசு, அலெக்சாந்தரின் பண்டைய மாசிடோனிய பேரரசு, ஸீன் கலீபகம், செங்கிஸ் கானின் தலைமையிலான மங்கோலியப் பேரரசு, தைமூரின் தைமூரியப் பேரரசு, முகலாயப் பேரரசு, பல பாரசீகப் பேரரசுகள், பிரித்தானியப் பேரரசு, சோவியத் ஒன்றியம், மற்றும் கடைசியாக ஐக்கிய அமெரிக்கா மற்றும் அதன் கூட்டாளிகள் ஆகிய நாடுகள் ஆப்கானித்தான் மீது படையெடுத்துள்ளன.  

வரலாற்று ரீதியாக ஆப்கானித்தானை வெல்வதென்பது மேற்கில் இருந்து கைபர் கணவாய் வழியாக இந்தியா மீது படையெடுப்பதிலும் ஒரு முக்கியப் பங்காற்றியது.  

## வரலாறு

### மங்கோலியப் பேரரசு
குவாரசமியா மீதான மங்கோலியப் படையெடுப்பின் போது, இப்பகுதியைச் செங்கிஸ் கான் வடகிழக்கு திசையிலிருந்து தாக்கினர். பெரும் மங்கோலியப் பேரரசை உருவாக்கியதன் பல படையெடுப்புகளில் ஒன்றாக இது அமைந்தது. காபுல், காந்தாரம், ஜலாலாபாத் மற்றும் பிற நகரங்களில் இவரது இராணுவங்கள் பல்லாயிரக்கணக்கானோரைப் படுகொலை செய்தன. செங்கிஸ்கான் மங்கோலியாவிற்குத் திரும்பிய பிறகு, எல்மந்து பகுதியில் ஒரு கிளர்ச்சி ஏற்பட்டது. இக்கிளர்ச்சியைச் செங்கிஸ் கானின் மகனும் அடுத்த பெரிய கானுமாகிய ஒக்தாயி கான் இரக்கமின்றி ஒடுக்கினார். 1222ஆம் ஆண்டு, காசுனி மற்றும் எல்மாந்திலிருந்த அனைத்து ஆண்களும் கொல்லப்பட்டனர். பெண்கள் அடிமைப்படுத்தப்பட்டு விற்கப்பட்டனர். இதற்குப் பிறகு, தூரத்திலிருந்த தென்கிழக்குப் பகுதியைத் தவிர ஆப்கானித்தானின் மற்ற அனைத்துப் பகுதிகளும் மங்கோலிய ஆட்சியின் கீழ் ஈல்கானரசு அல்லது சகதாயி கானரசின் பகுதிகளாக இருந்தன.  

மங்கோலிய மற்றும் துருக்கியப் படையெடுப்பாளர்களின் வழித்தோன்றல்கள் எனக் கசாரா மக்கள் கருதப்படுகின்றனர். எனினும் இது விவாதத்திற்குரியதாக உள்ளது. ஏனெனில், கசாரா மக்களைப் பற்றிய முதல் குறிப்பானது 16ஆம் நூற்றாண்டில் பாபுரால் கொடுக்கப்பட்டது. தற்போதைய ஆப்கானித்தானின் சியாவைப் பினபற்றுபவர்களில் பெரும்பாலானவர்கள் கசாரா மக்களாக இருக்கின்றனர். மேலும் ஆப்கானித்தானின் பெரும்பாலான பகுதிகளுக்கு மங்கோலிய மற்றும் துருக்கியத் தலைவர்களின் பெயர்கள் சூட்டப்பட்டுள்ளன. காந்தகார் மாகாணத்தின் மயவந்து மாவட்டத்தில் உள்ள பாந்தி தைமூர் என்ற இடம். இதன் பொருள், "தைமூரின் வளாகம்" என்பதாகும். 21ஆம் நூற்றாண்டில் மேற்கு நாடுகளின் படையெடுப்புக் காலம் முழுவதும் தாலிபான்களிடமிருந்து எப்போதுமே கைப்பற்றப்படாத ஒரே மாவட்டம் இது மட்டும் தான். வர்தகு மாகாணத்தின் ஜாகடு மாவட்டம், சகதாயி கானரசுக்கு மதிப்பளிப்பதற்காக இவ்வாறு பெயரிடப்பட்டது. ஷா வாலி கோத்து மாவட்டத்தில் உள்ள வெச் படு கிராமம், இது படு கானுக்குப் பிறகு பெயரிடப்பட்டது.  
உலங்கூர்தி மூலம் தொங்கவிட்டுத் தூக்கிச் செல்ல பாக்ராமில் தயார் செய்கின்றனர்.]]
# வாய்ப்பியனார்

**வாய்ப்பியனார்** யாப்பிலக்கணம் பாடிய புலவர்களில் ஒருவர். யாப்பருங்கலம் என்னும் நூலின் விருத்தியுரையில் இவரது பாடல்கள் மேற்கோள்களாகத் தரப்பட்டுள்ளன. இவரது நூல் **வாய்ப்பியம்**. இவரது நூற்பாக்களில் சில எடுத்துக்காட்டாகத் தரப்படுகின்றன.  
## நூற்பா
பாலை குறிஞ்சி மருதம் செவ்வழி என  

நால்வகைப் **பண்ணா** நவின்றனர் புலவர்  

விளரி யாழோடு ஐந்தும் ஆகும்  

பண் சர்வாகப் பரந்தன எல்லாம்  

திண் **திறம்** என்ப திறன் அறிந்தோரே  

## மேற்கோள்
# தொட்ட மாலூர்


**தொட்ட மாலூர்** (Mallur, Karnataka) என்பது இந்திய மாநிலமான, கர்நாடகத்தின், ராமநகரம் மாவட்டம், சென்னபட்டணம் வட்டத்தில் உள்ள ஒரு சிற்றூர் ஆகும். இந்த ஊரானது கண்வ ஆற்றின் கரையில் அமைந்துள்ளது. மேலும் இந்த ஊரானது 12 ஆம் நூற்றாண்டில் சோழப் பேரசு காலத்தில் கட்டப்பட்ட அப்ராமேயமய சுவாமி கோயில், அரவிந்தவள்ளி மற்றும் அம்பேகல்லு நவநீத கிருஷ்ணன் கோயில் போன்ற கோயில்களுக்கு புகழ்பெற்றது. இந்த ஊரானது பெங்களூர் மைசூர் மாநில நெடுஞ்சாலையில் பெங்களூரில் இருந்து தோராயமாக 60 கி.மீ தொலைவிலும் மைசூரில் இருந்து 80 கிலோமீட்டர் தொலைவிலும் அமைந்துள்ளது. இது சென்னபட்டணத்தில் இருந்து 3 கீ. மீ. தொலைவில் உள்ளது.  

அம்பேகலு நவநீத கிருஷ்ணரின் சிலை (கையில் வெண்ணெயுடன் தவழும் கிருஷ்ணர்), வடிவில் உள்ள ஒரே கிருஷ்ணர் உள்ள கோயில் இது என்று நம்பப்படுகிறது. த்வைத வேதாந்தத்தின் முக்கிய துறவியான வியாசராஜா (வியாசதீர்த்தர்) என்பவரால் இந்த சிலை நிறுவப்பட்டது எனப்படுகிறது. புகழ்பெற்ற கிருதி (இசையமைப்பு அல்லது பாடல்) "ஜகதோதரனா அடிசிடலே யசோதே" இந்த சிலையின் அழகைப் போற்றும் வகையில் கர்நாடக இசையின் மிக முக்கிய இசையமைப்பாளரான புரந்தரதாசரால் இயற்றப்பட்டது.  

போக்குவரத்து: பேருந்து மற்றும் தொடருந்து மூலம் சென்னபட்டணத்தை அடையலாம். சென்னப்பட்டணத்தில் இருந்து உள்ளூர் தானிகள் மற்றும் தனியார் வாகனங்கள் தொட்டமாலூருக்கு பயணிகளை ஏற்றிச் செல்கின்றன.  

## வரலாறு

இந்த ஊர் கோயில் அதிட்டாத்தில் உள்ள 11ஆம் நூற்றாண்டு தமிழ்க் கல்வெட்டுகளில் இந்த ஊர் மழவூர் என்று குறிப்பிடப்பட்டுள்ளது. பின்னர் கன்னடத்தில் மால்லூர் என மருவியது. இங்குள்ள கோயிலானது அப்ரமேய விண்ணகர ஆழ்வர் என்றும் கல்வெட்டில் குறிக்கபட்டுள்ளது. அக்கோயில் தற்போது அப்ராமேயமய சுவாமி கோயில் என அழைக்கப்படுகிறது. இக்கோயில் 11ஆம் நூற்றாண்டில் சோழப் பேரரச்சின் தளபதியான அப்ரமேயரால் கட்டப்பட்டது என்பது வரலாறு. அதனாலேயே இக்கோயில் அப்ரமேயரின் பெயரால் அழைக்கப்படுகிறது. இக்கோயிலின் சிறப்பு அம்சமாக சோழர்களின் சின்னமான புலி சின்னமும் இக்கோயிலில் பொறிக்கப்பட்டுள்ளது. தஞ்சாவூரில் உள்ள பெருவுடையார் கோயிலைப் போன்று ஆழமான அஸ்திவாரம் இல்லாமல் இந்த மணலில் அப்ரமேய சுவாமி கோயில் கட்டப்பட்டுள்ளதாக செவிவழிக் கதைகள் கூறுகின்றன கூறுகின்றன.  

## நிலவியல்
தொட்ட மாலூர் இல் அமைந்துள்ளது. இது கடல்மட்டத்தில் இருந்து சராசரியாக 739 மீட்டர் (2424 அடி) உயரத்தில் உள்ளது.  

## விழாக்கள்
இராமபிரமேய சுவாமியின் பெருந்தேரோட்ட விழா ஆண்டுதோறும் ஏப்ரல்/மே மாதங்களில் நடைபெறும்.
# அகப்புறம், புறப்புறம்

தமிழ் இலக்கியங்களில் கண்ட செய்திகள் இலக்கண நூல்கள் அகம், புறம் என்று இரண்டாகப் பகுத்துக்கொண்டுள்ளன. அவற்றுள் அகத்திணையில் உள்ள துறைகளில் சிலவற்றை **அகப்புறம்** என்றும், புறத்திணையில் உள்ள செய்திகளில் சிலவற்றைப் **புறப்புறம்** என்றும் பாகுபடுத்திக் காண்கின்றன.  

## அகப்புறம்
கைக்கிளை, பெருந்திணை இரண்டும் அன்பொடு புணர்ந்த ஐந்திணையாக இல்லாமல் ஒருதலைக் காமமாகவும், பொருந்தாக் காமமாகவும் இருப்பதால் இவற்றை அகப்புறம் என்றனர். வீரசோழியம் என்னும் நூலின் உரையில் உள்ள கலிவெண்பாவாலான மேற்கோள் பாடல் ஒன்று அகப்புறம் 10 வகைப்படும் என்று கூறுகிறது.  
1. காந்தள் என்னும் மடலேறுதல்
1. காமம் மிகுதியால் வெறியாடும் வள்ளி
1. காதலனுடன் சுரத்தில் நடக்கும்போது வருந்துதல்
1. சுரத்தில் தலைமகன் போரிட்டு மாண்டபோது தலைமகள் அடையும் கவலை
1. போர்ப்பாசறையில் இருக்கும்போது தன் மனைவியை விரும்பல்
1. கணவன் பாசறையில் இருக்கும் காலத்தில் மனைவி அவனை விரும்பல்
1. இளம் மனைவியை விட்டுவிட்டுக் கணவன் துறவு மேற்கொள்ளல்
1. இப்படித் துறந்த தலைமகனை ஊர்மக்கள் பழி தூற்றல்
1. துறவு பூண்டு தாபத நிலை மேற்கொண்ட தலைமகனை விட்டுவிட்டு மனைவி நீங்கல்
1. துறவு காலத்தில் தாபதன் தன் மனைவியை விரும்புதல்

## புறப்புறம்
தொல்காப்பிய அகத்தியம் உடையார்  
வாய்ப்பியனார்  
என்னும் இலக்கண நூலார் இருவர் வாகைத்திணை, பாடாண் திணை, பொதுவியல் படலம் மூன்றும் புறப்புறத் திணைகள் என்று கூறுகின்றனர்.  

## மேற்கோள்
# வார்ப்புரு:Performance key

**| '''குறிப்பு'''**

| **வெ** | &nbsp;தோ&nbsp; | அ.இ | கா.இ | #R | RR | Q# | DNQ | A | NH | } |
| --- | --- | --- | --- | --- | --- | --- | --- | --- | --- | --- |
(வெ) வெற்றியாளர்; (இ) இறுதிப்போட்டியாளர்; (அ.இ) அரையிறுதிப் போட்டியாளர்; (கா.இ) காலிறுதிப் போட்டியாளர்; (#R) சுற்றுகள் 4, 3, 2, 1; (RR) சுற்று-ராபின் நிலை; (Q#) தகுதிச் சுற்று; (DNQ) தகுதி பெறவில்லை; (A) போட்டியில் இருந்து விலகல்; (NH) not held; (SR) strike rate (events won / competed); (W–L) win–loss record.  
<noinclude>  
</noinclude>
# இலேனா ரிபாக்கினா


**இலேனா அந்திரேய்வ்னா ரிபாக்கினா** (*Elena Andreyevna Rybakina*, பிறப்பு: 17 சூன் 1999) உருசிய-கசக்கஸ்தான் தொழில்-முறை டென்னிசு வீராங்கனை ஆவார். இவர் 2022 விம்பிள்டன் பெண்கள் தனிப்பிரிவில் வெற்றி பெற்றார். டென்னிசு பெருவெற்றித் தொடர் போட்டி ஒன்றில் வெற்றி பெற்ற முதலாவது கசக்சுத்தானியர் இவர் ஆவார். அத்துடன் உலகின் முதல் 15 இற்கு வந்த முதலாவது கசக்சுத்தானியரும் ஆவார். இவர் தற்போது கசக்சுத்தானின் 1-வது நிலையில் உள்ள பெண்கள் தென்னிசு வீரர் ஆவார். இவர் உருசியாவில் பிறந்தவர், பின்னர் 2018 முதல் கசக்சுத்தானியக் குடியுரிமை பெற்றுள்ளார்.  

## தரவுகள்

### பெருவெற்றித் தொடர்கள்

#### தனிப் பிரிவுகள்
| style=text-align:ஆத்திரேலியத் திறந்த சுற்று | A | Q1 | 3R | 2R | 2R | 0 / 3 | 4–3 |
| --- | --- | --- | --- | --- | --- | --- | --- |
| style=text-align:பிரெஞ்சு ஓப்பன் | A | 1R | 2R | QF | 3R | 0 / 4 | 7–4 |
| style=text-align:விம்பிள்டன் | A | Q3 | NH | 4R | **வெ** | 1 / 2 | 10–1 |
| style=text-align:அமெரிக்க திறந்த சுற்று | Q2 | 1R | 2R | 3R | 0 / 3 | 3–3 |  |
| **புள்ளிவிபரங்கள்** |  |  |  |  |  |  |  |

#### இரட்டையர்
| style=text-align:ஆத்திரேலியத் திறந்த சுற்று | A | 2R | 1R | A | 0 / 2 | 1–2 |
| --- | --- | --- | --- | --- | --- | --- |
| style=text-align:பிரெஞ்சு ஓப்பன் | A | 1R | QF | 1R | 0 / 3 | 3–3 |
| style=text-align:விம்பிள்டன் | A | NH | 1R | A | 0 / 1 | 0–1 |
| style=text-align:அமெரிக்க திறந்த சுற்று | 1R | A | A | 0 / 1 | 0–1 |  |
<small>**குறிப்பு**: ரிபாக்கினா 2018 சூன் மாதத்தில் உருசியாவிலிருந்து கசக்சுத்தானுக்கு தனது குடியுரிமையை மாற்றினார்.கூட்டமைப்புகளை மாற்றினார்.</small>  

### பெருவற்றித் தொடர் இறுதிகள்
#### தனிநபர்: 1 (1 பதக்கம்)
| முடிவு | ஆண்டு | தொடர் | தரை | எதிராளி | புள்ளிகள் |
| --- | --- | --- | --- | --- | --- |
# வாழப்பள்ளி செப்பேடு


பெருவுடையார் கோவிலில் சேரமான் பெருமாள் நாயனாரின் உருவம்]]  
**வாழப்பள்ளி செப்பேடு** (*Vazhappally copper plate*, கி.பி. 882/83 கி.பி. ) என்பது தென்னிந்தியாவின் கேரள மாநிலத்தில் உள்ள வாழப்பள்ளியில் கிடைத்த செப்பேடாகும். இது மலையாள மொழியில் எழுதப்பட்ட செப்பேடு என கேரள அறிஞர்கள் கூறுகின்றனர். அண்மைய ஆய்வின்படி இதன் காலம் கி. பி 882/83 என்று தெரியவருகிறது.  

ஒரே செப்பேட்டின் இரு பக்கங்களிலும் (பக்கத்துக்கு ஐந்து வரிகளுடன்) சில கிரந்த எழுத்துக்களுடன் வட்டெழுத்து வடிவத்தில் மலையாளத்தின் ஆரம்ப வடிவத்தில் பொறிக்கப்பட்டுள்ளது எனப்படுகிறது. செப்பேட்டின் உள்ளடக்கம் முழுமையற்றதாக உள்ளது. இந்த செபேடு சங்கனாச்சேரிக்கு அருகில் உள்ள தலமணா இல்லத்தில் இருந்து வி. சினிவாச சாஸ்திரி என்பவரால் கண்டுபிடிக்கப்பட்டது. இந்த செப்பேடு திருவல்லா மூவிடத்து மடத்திற்கு சொந்தமானது.  

- இராஜசேகர மன்னன் "ஸ்ரீ, ராஜா ராஜாதிராஜ, பரமேஸ்வர பட்டாரக, ராஜசேகர தேவர்" மற்றும் "பெருமாள் அடிகள்" என்று விவரிக்கப்படுகிறார்.
- திருவாட்டுவாய் பதினெட்டு நாட்டாரும் வாழைப்பள்ளி ஊராரும் கூடி மன்னர் ராஜசேகரன் முன்னிலையில் திருவட்டுவாய் கோயிலில் நாள் வழிபாட்டிற்கு நிலம் வழங்குவது தொடர்பாக கோயில் குழுவினரின் முடிவு குறித்து செப்பேடு விவரிக்கிறது.
- கோயிலில் நாள் வழிபாட்டுக்கு இடையூறு செய்பவர்களுக்கு தண்டம் விதிக்கப்பட்டுள்ளது.

சேர பெருமாள் மன்னன் இராஜசேகரன் பொதுவாக சைவ ( நாயன்மார் ) புலவர்-பாடகர் சேரமான் பெருமாள் நாயனாருடன் இணைத்து அறிஞர்களால் அடையாளம் காணப்படுகிறார்.  

## வரிகள்

## பொருள்
"வாழப்பள்ளி முருகன் கோவிலில் நித்ய நிதானம் சரியாக தொடரவில்லை என்றால், சேர பேரரசர் குலசேகர ராஜசேகரப் பெருமான் இதற்குக் காரணமானவர்களுக்கு தண்டம் விதித்து தண்டிப்பார்"
# தொல்காப்பிய அகத்தியம் உடையார்

அகத்தியர், தொல்காப்பியர் ஆகியோர் தமிழுக்கு இலக்கணம் செய்த புலவர்கள். இவர்களைப் போலவே **தொல்காப்பிய அகத்தியம் உடையார்** என்னும் புலவரும் இலக்கணம் செய்தவர். யாப்பருங்கலம் நூலின் விருத்தியுரை இவரைக் குறிப்பிட்டு இவரது நூற்பா ஒன்றனை மேம்கோளாகக் காட்டுகிறது.  

:வாகை பாடாண் பொதுவியல் திணை எனப்  
:கோகிய மூன்றும் புறப்புறப் பொருளே  
என்பது இவர் நூற்பா.  

புறப்பொருள் வெண்பாமாலை நூல் காட்டும் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை - என்னும் ஏழு திணைகளும் புறத்திணைகள். இவற்றை அடுத்து அந்த நூலில் காட்டப்பட்டுள்ள வாகைத்திணை, பாடாண் திணை, பொதுவியல் திணை ஆகிய மூன்று திணைகளை இந்த நூற்பா **புறப்புறம்** என்று பிரித்துக் காட்டுகிறது.  

தொல்காப்பியத்தில் இத்தகைய பாகுபாடு இல்லை. எனவே இந்தத் தொல்காப்பிய அகத்தியம் உடையார் காலம் புறப்பொருள் வெண்பாமாலை காலத்துக்குப் பிற்பட்டது.  

## மேற்கோள்
# 2022 இந்திய தேசிய விளையாட்டுப் போட்டிகள்



**2022 இந்திய தேசிய விளையாட்டுப் போட்டிகள்** (*2022 National Games of India*) இந்தியாவில் நடத்தப்பட்டு வரும் தேசிய விளையாட்டுப் போட்டிகளின் 36 ஆவது பதிப்பாகும். குசராத்து மாநிலத்தில் உள்ள அகமதாபாத்து, காந்திநகர், சூரத்து, வடோதரா, ராச்கோட்டு மற்றும் பவநகர் ஆகிய இடங்களில் செப்டம்பர் 27 முதல் அக்டோபர் 10 ஆம் தேதிகளுக்கு இடையில் நடைபெறுகிறது. குசராத்து 2022 என்ற பெயராலும் அழைக்கப்படுகிறது.  
## பங்கேற்கும் அணிகள்
இந்தியாவின் அனைத்து 28 மாநிலங்கள் மற்றும் எட்டு ஒன்றியப் பிரதேசங்களில் இருந்தும் இந்திய ஆயுதப் படைகளைப் பிரதிநிதித்துவப்படுத்தும் அணியிலிருந்தும் அணிகள் இப்போட்டிகளுக்கு எதிர்பார்க்கப்படுகின்றன. புதிய ஒன்றியப் பிரதேசங்களான லடாக், தாத்ரா நகர் அவேலி மற்றும் தியூ தாமன் ஆகியவையும் இந்த தேசிய விளையாட்டுப் போட்டிகளில் அறிமுகமாகும் என்று எதிர்பார்க்கப்படுகிறது. ஜனவரி 2020 ஆம் ஆண்டு சனவரி மாதத்தில் கையொப்பமிடப்பட்ட ஒப்பந்தத்தின் விதிமுறைகளின்படி, போடோலாந்து பிராந்தியப் பகுதிக்கு தேசிய அளவிலான விளையாட்டு நிகழ்வுகளில் பங்கேற்க உரிமை வழங்கப்பட்டது. எனவே போடோலாந்தை பிரதிநிதித்துவப்படுத்தும் அணியும் இந்த விளையாட்டுகளில் பங்கேற்கலாம் என்று எதிர்ப்பார்க்கப்படுகிறது.  

- அந்தமான் நிக்கோபார் தீவுகள்
- ஆந்திரப் பிரதேசம்
- அருணாசலப் பிரதேசம்
- அசாம்
- பீகார்
- சண்டிகர்
- சத்தீசுகர்
- தாத்ரா & நகர் ஹவேலி மற்றும் தாமன் & தியூ
- தில்லி
- கோவா (மாநிலம்)
- குசராத்து
- அரியானா
- இமாச்சலப் பிரதேசம்
- சம்மு காசுமீர்
- சார்க்கண்டு
- கருநாடகம்
- கேரளம்
- லடாக்
- இலட்சத்தீவுகள்
- மத்தியப் பிரதேசம்
- மகாராட்டிரம்
- மணிப்பூர்
- மேகாலயா
- மிசோரம்
- நாகாலாந்து
- ஒடிசா
- புதுச்சேரி
- பஞ்சாப்
- ராஜஸ்தான்
- இந்திய ஆயுதப்படை கட்டுப்பாட்டு வாரியம்
- சிக்கிம்
- தமிழ்நாடு
- தெலங்காணா
- திரிபுரா
- உத்தரப் பிரதேசம்
- உத்தராகண்டம்
- மேற்கு வங்காளம்

## போட்டிகள் நடைபெறும் இடங்கள்
- அகமதாபாத்து, காந்திநகர், சூரத், வடோதரா, ராச்கோட்டு மற்றும் பவநகர் ஆகிய நகரங்களில் விளையாட்டுகள் நடைபெறும்.
- தொடக்கம் மற்றும் முடிவு விழாக்கள் குசராத்து மாநிலம் அகமதாபாத்திலுள்ள நரேந்திர மோடி விளையாட்டரங்கத்தில் நடைபெறுகின்றன.

## விளையாட்டுகள்
தடகளப் போட்டிகள், வளைதடிப் பந்தாட்டம், கால்பந்தாட்டம், கைப்பந்தாட்டம், தென்னிசு, மேசைப்பந்தாட்டம், யுடோ, மற்றும் சடுகுடு, கோ-கோ, மல்லர் கம்பம், யோகாசனம் போன்ற விளையாட்டுகளில் போட்டிகள் நடைபெறுகின்றன.
# பிஎஸ்எல்வி-சி53



**பிஎஸ்எல்வி-சி53** (PSLV-C53) என்பது முனைய துணைக்கோள் ஏவுகலத்தின் (பிஎஸ்எல்வி) 55வது மற்றும் *பிஎஸ்எல்வி-கோர் அலோன்* வகையின் 15ஆம் திட்டம் ஆகும். PSLV-C53 என்பது நியூஸ்பேஸ் இந்தியா லிமிடெட்டின் வணிகப் பயன்பாட்டிற்காக அனுமதிக்கப்பட்ட இரண்டாவது திட்டம் ஆகும்.  

## விவரங்கள்
PSLV-C53 ஆனது இந்தியாவின் ஆந்திரப் பிரதேசத்தில் உள்ள ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் இரண்டாவது ஏவுதளத்தில் இருந்து அதன் உள்ளக அமைவடிவாக்கத்தில் ஏவப்படும். இது DS-EO, NeuSAR மற்றும் SCOOB-1 ஆகிய மூன்று முதன்மை தாங்குசுமைகளைக் கொண்டு செல்லும்.  

## ஏவுதல் கால அட்டவணை

ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தில் உள்ள இரண்டாவது ஏவுதளத்தில் இருந்து 30 சூன் 2022 அன்று 12:32 (UTC) மணிக்கு PSLV-C53 ஏவப்பட்டது.
# கிருஷ்ணாபுரம்

**கிருஷ்ணாபுரம்** (*Krishnapuram*) என்ற பெயரில் உள்ள கட்டுரைகள்  

## ஊர்கள்
- கிருஷ்ணபுரம், விஜயநகர மாவட்டம், ஆந்திரப் பிரதேசம்
- கிருஷ்ணாபுரம், கிருஷ்ணா மாவட்டம், ஆந்திரப் பிரதேசம்
- கிருஷ்ணாபுரம், ஆலப்புழா மாவட்டம், கேரளம்
- கிருஷ்ணபுரம், திரிச்சூர், கேரளா
- கிருஷ்ணாபுரம் ஊராட்சி, தஞ்சாவூர், தமிழ்நாடு
- கிருஷ்ணாபுரம், தஞ்சாவூர் மாவட்டம், தமிழ்நாடு
- கிருஷ்ணாபுரம், தருமபுரி மாவட்டம், தமிழ்நாடு
- கிருஷ்ணாபுரம், விருதுநகர் மாவட்டம், தமிழ்நாடு
- கிருஷ்ணாபுரம் புதூர் கோயமுத்தூர் மாவட்டம், தமிழ்நாடு
- கிருஷ்ணாபுரம் - மகாராட்டிரத்தின், நாந்தேடு மாவட்டத்தில் உள்ள கிருஷ்னூர் கிராமத்தின் அசல் பெயர்

## கோயில்கள்
- கிருஷ்ணாபுரம் வெங்கடாசலபதி கோயில், திருநெல்வேலி மாவட்டம், தமிழ்நாடு
- கிருஷ்ணாபுரம் கிருஷ்ணேஸ்வரமுடையார் கோயில், திருநெல்வேலி மாவட்டம், தமிழ்நாடு
- கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில், திருநெல்வேலி மாவட்டம், தமிழ்நாடு
- கிருஷ்ணாபுரம் கோபால நாச்சியம்மன் கோயில், தருமபுரி மாவட்டம், தமிழ்நாடு
- கிருஷ்ணாபுரம் முக்கிய பிராணசாமி கோயில், தருமபுரி மாவட்டம், தமிழ்நாடு
- கிருஷ்ணாபுரம் கன்னிமன்னார்சாமி கோயில், விழுப்புரம் மாவட்டம், தமிழ்நாடு

## வேறு
- கிருஷ்ணாபுரம் அரண்மனை, கேரளத்தில் உள்ள அரண்மனை
# தேசிய பார்வர்டு பிளாக்கு

**தேசிய பார்வர்டு பிளாக்கு** (*Desiya Forward Bloc*) என்பதுஇந்தியாவின் தமிழ்நாடு மாநிலத்தில் உள்ள ஒரு அரசியல் கட்சி ஆகும். பி. டி. அரசகுமார் இக்கட்சியின் நிறுவனர் தலைவராகவும், எஸ். ஆர். தேவர் இதன் தமிழ்நாடு மாநிலத் தலைவராகவும் இருந்தனர். இக்கட்சியின் தலைமையகம் சென்னையில் உள்ளது. பி. டி. குமார் பாரதிய ஜனதா கட்சியில் இணைந்து பின்னர் திமுகாவில் சேர்ந்தார்.  

2014 இந்தியப் பொதுத் தேர்தலில் இக்கட்சி நான்கு வேட்பாளர்களை நிறுத்தி 17,474 வாக்குகளைப் பெற்றது.
# கொங்குநாடு மக்கள் கட்சி


ஏ. எம். ராஜா தலைமையில் இக்கட்சி உள்ளது. கொங்கு வெள்ளாள கவுண்டர் மன்றத்தின் அரசியல் பிரிவாக இக்கட்சி செயல்படுகிறது.  

2001 தமிழ்நாடு சட்டமன்றத் தேர்தலில், திராவிட முன்னேற்றக் கழகத்தின் கூட்டணிக் கட்சியாகக் கொங்கு மக்கள் கட்சி போட்டியிட்டது. இக்கட்சிக்கு ஒதுக்கீடு செய்யப்பட்ட பெருந்துறை சட்டமன்றத் தொகுதியில் இக்கட்சி போட்டியிட்டது.  

## மேலும் பார்க்கவும்

- கொங்கு நாடு மாநில இயக்கம்
# அரசு கலை அறிவியல் கல்லூரி, தளி


**அரசு கலை அறிவியல் கல்லூரி, தளி** (*Government Arts and Science College, Thalli*) என்பது கிருட்டிணகிரி மாவட்டம், தளியில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி சேலம், பெரியார் பல்கலைக்கழகத்தின் இணைவு பெற்றக் கல்லூரி ஆகும். இக்கல்லூரி முதலில் தற்காலிகமாக அரசு ஆண்கள் மேல்நிலைப்பள்ளியில் இயங்கிவருகிறது.  
## பாடப்பிரிவுகள்
### இளங்கலை
- தமிழ்,
- கணினி அறிவியல்,
- வணிகவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்தில் உள்ள கல்வி நிலையங்கள்
# அரசு கலை அறிவியல் கல்லூரி, ஏரியூர்


**ஏரியூர் அரசு கலை அறிவியல் கல்லூரி** (*Government Arts and Science College, Eriyur*) என்பது தருமபுரி மாவட்டம், பென்னாகரம் வட்டம், ஏரியூரில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி சேலம், பெரியார் பல்கலைக்கழகத்தின் இணைவு பெற்றக் கல்லூரி ஆகும். தற்போது தற்காலிகமாக அரசு ஆண்கள் மேல்நிலைப்பள்ளியில் இயங்கிவருகிறது. 2022-23 கல்வி ஆண்டு முதல் செயல்படும் இக்கல்லூரியில் முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.  
## பாடப்பிரிவுகள்
### இளங்கலை
- தமிழ்,
- ஆங்கிலம்
- இளம் அறிவியல் கணிதம்
- கணினி அறிவியல்,
- வணிகவியல்
- இயற்பியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# மங்கோலிய வில்



**மங்கோலிய வில்** என்பது ஒரு வகை வளைந்த கலப்பு வில் ஆகும். இது மங்கோலியாவில் பயன்படுத்தப்பட்டது. "மங்கோலிய வில்" என்பது இரண்டு வகை வில்களைக் குறிக்கும். 17ஆம் நூற்றாண்டு முதல் மங்கோலியாவில் இருந்த பெரும்பாலான பாரம்பரிய வில்களுக்குப் பதிலாக அதே போன்ற மஞ்சு வில்கள் பயன்படுத்தப்பட்டன. குலாகு கான். இது அளவில் சிறியதானது.  ]]  
வில்லாளர் பற்றிய ஒரு தைமூரிய அரசமரபுக் காலச் சித்தரிப்பு. (கீழ் வலதில் கையொப்பமிடப்பட்டுள்ளது: முகம்மது இப்னு மகமுது ஷா அல் கயாம், 15ஆம் நூற்றாண்டின் ஆரம்பம்).]]
# அரசு கலை அறிவியல் கல்லூரி, திருக்காட்டுப்பள்ளி


**அரசு கலை அறிவியல் கல்லூரி, திருக்காட்டுப்பள்ளி** (*Government Arts and Science College, Thirukattupalli*) என்பது தஞ்சாவூர் மாவட்டம், திருக்காட்டுப்பள்ளியில் தமிழ்நாடு அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 07.07.2022 தமிழக அரசால் தொடங்கப்பட்டது. இக்கல்லூரி முதலில் தற்காலிகமாக பூதலூர் பழைய ஊராட்சி ஒன்றிய அலுவலகத்தில் இயங்கிவருகிறது. முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.  

## தற்காலிக இடம்
இக்கல்லூரி தற்காலிகமாக பூதலூர் ஊராட்சி ஒன்றிய பழைய அலுவலகத்தில் 2022-23 கல்வியாண்டு முதல் செயல்படுகிறது. திருக்காட்டுப்பள்ளி அரசு கலை மற்றும் அறிவியல் கல்லூரிக்கு ஒதுக்கப்பட்ட ரூ. 25 கோடி நிதியில் கட்டிடப் பணிகள் முடிவடைந்ததும் கல்லூரி புதிய கட்டிடத்திலிருந்து செயல்படும்.  

## பாடப்பிரிவுகள்

### இளங்கலை
- தமிழ்,
- ஆங்கிலம்

### அறிவியல்
- கணினி அறிவியல்

### வணிகவியல்
- வணிகவியல்
- வணிகநிர்வாகவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# சுப்பிரமணியசுவாமி கோயில், எட்டுக்குடி


**சுப்பிரமணிய சுவாமி கோயில்** தமிழ்நாட்டில் நாகப்பட்டினம் மாவட்டத்தில் எட்டுக்குடி என்னும் ஊரில் அமைந்துள்ள முருகன் கோயிலாகும்.  

## அமைவிடம்
இக்கோயில் திருவாரூர்-வேதாரண்யம் பேருந்து வழித்தடத்தில் திருவாரூரில் இருந்து சுமார் 25 கி.மீ. தொலைவில் உள்ளது. நாகப்பட்டினம்-திருத்துறைப்பூண்டி சாலையில் சீராவட்டம் பாலம் என்ற இடத்தில் இறங்கி எட்டுக்குடி செல்லும் பாதையில் சுமார் 2 கி.மீ. சென்றும் இத்தலத்தை அடையலாம்.  

## சன்னதிகள்
இக்கோயிலில் கணபதி, ஜுரதேவர், சீனிவாச சௌந்திரராஜப்பெருமாள், ஆஞ்சநேயர், மனோன்மணி அம்மை, அய்யப்பன், மகாலட்சுமி, நவக்கிரகங்கள், சனி பகவான், பைரவர் ஆகியோருக்கான சன்னதிகள் உள்ளன. வான்மீகர் என்ற சித்தர் இங்கு சமாதியானதாகக் கூறுவர். மூலவர் கருவறையில் முருகன், வள்ளி தெய்வானையுடன் மயில்மீது அமர்ந்துள்ளார். மூலவர் அமர்ந்துள்ள மயில் சிற்பத்திற்கு ஆதாரமாக தரையின்மீதுள்ள அதன் இரு கால்கள் உள்ளன. முருகன் சன்னதிக்கு வலது புறத்தில் லிங்கத்திருமேனியை கருவறையில் கொண்ட சௌந்தரேசுவரர் சன்னதியும், இடது புறத்தில் இறைவி ஆனந்தவல்லி அம்மன் சன்னதியும் உள்ளன. கோயிலின் முன்பாக கோயில் குளம் உள்ளது.  

## விழாக்கள்
இக்கோயிலில் சஷ்டி விரதத்தையும், கவுரி விரதத்தையும் ஒன்றுசேர கடைபிடிப்பது சிறப்பாகக் கருதப்படுகிறது. சித்ரா பௌர்ணமி, கந்த சஷ்டி, வைகாசியில் நாளும் ஒரு விழா, கார்த்திகை மாதத்தில் சிறப்பு பூசை உள்ளிட்டவை கொண்டாடப்படுகின்றன.  

## நடை நேரம்
இக்கோயில் காலை 4.30 முதல் நடுப்பகல் 12.00 மணி வரையும், மாலை 4.30 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.
# அரசு கலை அறிவியல் கல்லூரி, வால்பாறை


**வால்பாறை அரசு கலை அறிவியல் கல்லூரி** (*Government Arts and Science College, Valparai*) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், வால்பாறையில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2006 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழகத்தில் இணைவு பெற்ற கல்லூரி ஆகும்.  
## பாடப்பிரிவுகள்
### இளங்கலை
- தமிழ்
- ஆங்கிலம்

### இளநிலை அறிவியல்
- கணிதம்
- கணினி அறிவியல்
- தகவல் தொழில்நுட்பவியல்
- கணிப்பொறி பயன்பாடு

### இளநிலை வணிகம்
- வணிகவியல் (கணினி பயன்பாடு)
- வணிகவியல்
- வணிக நிர்வாகம்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்தில் உள்ள கல்வி நிலையங்கள்
# அரசு மகளிர் கலை அறிவியல் கல்லூரி, கூத்தாநல்லூர்


**அரசு மகளிர் கலை அறிவியல் கல்லூரி, கூத்தாநல்லூர்** (*Government Women's Arts and Science College, Kuthanallur*) என்பது திருவாரூர் மாவட்டம், கூத்தாநல்லூரில் தமிழ்நாடு அரசால் நடத்தப்படும் மகளிருக்கான ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக ஜாமியா அரசு உதவிபெறும் பள்ளியில் இயங்கிவருகிறது. 2022-23 கல்வி ஆண்டு முதல் செயல்படும் இக்கல்லூரியில் முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.  

## பாடப்பிரிவுகள்
### இளங்கலை
- தமிழ்,
- ஆங்கிலம்

### இளநிலை அறிவியல்
- கணிதம்
- கணினி அறிவியல்

### இளநிலை
- வணிகவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# அரசு கலை அறிவியல் கல்லூரி, மானூர்


**அரசு கலை அறிவியல் கல்லூரி, மானூர்** (*Government Arts and Science College, Mannur*) என்பது திருநெல்வேலி மாவட்டம், மானூரில் தமிழ்நாடு அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக மானூர் ஒன்றியம் மேலப்பிள்ளையார் குளம் ஊராட்சி ஒன்றிய உயர்நிலைப்பள்ளியில் இயங்கிவருகிறது. இக்கல்லூரி 2022-23 கல்வி ஆண்டில் ஐந்து பாடப்பிரிவுகளுடன் செயல்படுகிறது.  

## நிலையான வளாகம்
இக்கல்லூரிக்கு நிலையான கட்டிடம் கட்ட திருநெல்வேலி-சங்கரன்கோயில் நெடுஞ்சாலையில் மதவக்குறிச்சியில் இடம் தேர்வு செய்யப்பட்டுள்ளது. புதிய கட்டிடங்கள் கட்டி முடிக்கப்பட்ட பின்னர் கல்லூரி இங்கிருந்து செயல்படும்.  

## பாடப்பிரிவுகள்

### இளங்கலை
- தமிழ்,
- ஆங்கிலம்

### இளநிலை அறிவியல்
- கணிதம்
- கணினி அறிவியல்

### இளநிலை
- வணிகவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# அரசு கலை அறிவியல் கல்லூரி, தொண்டாமுத்தூர்


**தொண்டாமுத்தூர் அரசு கலை அறிவியல் கல்லூரி** (*Government Arts and Science College, Thondamuthur*) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், தொண்டாமுத்தூரில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2017 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும்.  

## பாடப்பிரிவுகள்
### இளங்கலை
- இளங்கலை ஆங்கிலம்
- இளங்கலை பொருளாதாரம்
- இளநிலை வணிக நிர்வாகம்
- இளங்கலை வணிகவியல் கணினி பயன்பாடு
- இளங்கலை வணிகவியல் தொழில்முறை கணக்குப்பதிவியல்
- இளம் அறிவியல் கணிதம்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# வில்லியம் ஹோல்டன்



**வில்லியம் ஹோல்டன்** என்பவர் ஒரு அமெரிக்க நடிகர் ஆவார். 1950களில் இவரது படங்கள் வசூல் ரீதியாக வெற்றி பெற்றன. இவர் சிறந்த நடிகருக்கான ஒரு அகாதமி விருதையும், சிறந்த நடிகருக்கான ஒரு எம்மி விருதையும் வென்றுள்ளார். அமெரிக்கா திரைத்துறையின் பிரபலமான மற்றும் பாராட்டப் பெற்ற திரைப்படங்களான சன்செட் பாலிவுட் சப்ரினா பிக்னிக், த பிரிட்ச் ஆன் த ரிவர் க்வாய், வைல்ட் பஞ்ச் மற்றும் நெட்வொர்க் ஆகியவற்றில் இவர் நடித்துள்ளார். இவர் ஆறு முறை "ஆண்டின் முதல் 10 நட்சத்திரங்கள்" பட்டியலில் பெயரிடப்பட்டுள்ளார். செம்மையான அமெரிக்கத் திரைச் சகாப்தத்தின் 25 முக்கிய ஆண் திரை நட்சத்திரங்கள் பற்றிய அமெரிக்கத் திரைப்பட நிறுவனத்தின் பட்டியலில் இவர் 25வது நபராக இடம் பெற்றுள்ளார். ஹோல்டன்.]]  
திருமணத்தில் மாப்பிள்ளைத் தோழனாக ஹோல்டன், 1952.]]
# விலங்குகள் மற்றும் இயற்கை பாதுகாப்புச் சங்கம்


**விலங்குகள் மற்றும் இயற்கை பாதுகாப்புச் சங்கம்** (*Association for the defense of animals and nature*) என்பது மொரோக்கோ நாட்டில் உள்நாட்டு மற்றும் காட்டு விலங்குகளின் பாதுகாப்பிற்காக அர்ப்பணிக்கப்பட்ட ஓர் அறக்கட்டளையாகும்.  
## பின்னணி
மொரோக்கோ நாட்டின் சட்ட திட்டங்களுக்கு உட்பட்டு 2004 ஆம் ஆண்டு விலங்குகள் மற்றும் இயற்கை பாதுகாப்பு சங்கம் அந்நாட்டில் நிறுவப்பட்டது. பல்வேறு விலங்குகள் கடத்தல், விலங்குகளின் மீதான தவறான அணுகுமுறைகள் போன்ற செயல்பாடுகளுக்கான சட்ட ஆதாரங்களை புதுப்பிக்கிறது. விலங்குகள் நலன் பற்றியும் நாய்கள் மற்றும் பூனைகளை பொறுப்பாக தத்தெடுப்பது பற்றியும் பொது மக்களுக்கு இவ்வமைப்பு கற்பிக்கிறது. விலங்குகளை தத்தெடுப்பதற்கு முன்பு விலங்கு தங்குமிடத்தில் இருப்பதைவிட இவ்வமைப்பு வளர்ப்பு விலங்காகப் பராமரிக்கிறது. ஒவ்வொரு விலங்கும் மருத்துவ கவனிப்பைப் பெறுகின்றன, தடுப்பூசிகளைப் பெறுகின்றன. விலங்கு பாதுகாப்பு அமைப்புகளால் தங்குமிட நாய்கள் பராமரிக்கப்படுகின்றன. ஒவ்வொரு ஆண்டும் தங்குமிடங்களில் கொல்லப்படும் ஒவ்வொரு நாய் மற்றும் பூனையையும் பாதுகாக்க போதுமான வீடுகள் உள்ளன.  

மாறாக, தெரு நாய்களின் எண்ணிக்கை தற்போது குறைந்து வருவதாக ஆர்வலர் ஒருவர் கூறுகிறார்.
# அரசு கலை அறிவியல் கல்லூரி, பொள்ளாச்சி


**பொள்ளாச்சி அரசு கலை அறிவியல் கல்லூரி** (*Government Arts and Science College, Pollachi*) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், பொள்ளாச்சியில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2017 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும். இக்கலூரி பொள்ளாச்சியில் சமத்தூர் ராம ஐயங்கார் நகராட்சி மேல்நிலைப் பள்ளி வளாகத்தில் தற்காலிகமாக துவக்கப்பட்டு செயல்பட்டுவந்தது. அதே வளாகத்தில் கல்லூரிக்கு நான்கு ஏக்கர் நிலம் ஒதுக்கபட்டு கட்டடங்கள் கட்ட 2019 ஆம் ஆண்டு அடிக்கல் நாட்டப்பட்டது.  

## பாடப்பிரிவுகள்
### இளங்கலை
- இளங்கலை ஆங்கிலம்
- இளம் அறிவியல் கணிதம்
- இளநிலை வணிகவியல் கணினி பயன்பாடு
- இளநிலை வணிகவியல்
- இளநிலை வணிக நிர்வாகம்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்தில் உள்ள கல்வி நிலையங்கள்
# அரசு கலை அறிவியல் கல்லூரி, மேட்டுப்பாளையம்


**அரசு கலை அறிவியல் கல்லூரி, மேட்டுப்பாளையம்** (*Government Arts and Science College, Mettupalayam*) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், மேட்டுப்பாளையத்தில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2016ஆம் ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக இணைவு பெற்றக் கல்லூரி ஆகும்.  

## பாடப்பிரிவுகள்
### இளங்கலை
- ஆங்கிலம்
- சுற்றுலா மற்றும் பயண மேலாண்மை
- பொருளியல்

### வணிகவியல்
- இளநிலை வணிகவியல்
- இளநிலை வணிகவியல் பட்டயக் கணக்கியல்

### இளநிலை அறிவியல்
- கணிதம்
- கணினி அறிவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# எசன் தைசி



**எசன்** என்பவர் ஒரு சக்திவாய்ந்த ஒயிரட்டு தைசி ஆவார். இவர் 12 செப்டம்பர் 1453 முதல் 1454ஆம் ஆண்டு வரை வடக்கு யுவான் அரசமரபின் உண்மையான ஆட்சியாளராக இருந்தார். துமு கோட்டை யுத்தத்தில் 1450ஆம் ஆண்டு மிங் சீனாவின் பேரரசர் இங்சோங்கைப் பிடித்ததற்காகவும், மங்கோலியப் பழங்குடியினங்களைக் குறுகிய காலத்திற்கு மீண்டும் ஒருங்கிணைத்ததற்காகவும் இவர் பரவலாக அறியப்படுகிறார். இவரது ஆட்சிக்காலத்தின் போது நான்கு ஒயிரட்டுகள் தங்களது உச்சபட்ச அதிகாரத்தைப் பெற்றிருந்தனர்.
# பெர்வனேடைல்



**பெர்வனேடைல்** (*Pervanadyl*) என்பது வனேடியம்(V) அயனியின் ஆக்சிநேர்மின் அயனியாகும். VO<sup>+</sup><sub>2</sub> என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெளிர் மஞ்சள் நிறத்தில் இந்த அயனி காணப்படுகிறது. இது 0 மற்றும் 2 என்ற காடித்தன்மை மதிப்பிற்கு இடையிலான அமிலக் கரைசல்களில் முதன்மையானது வனேடியம்(V) இன அயனியாகும். மேலும் இதன் உப்புகள் அத்தகைய கரைசல்களில் வனேடியம்(V) ஆக்சைடை புரோட்டானேற்றம் செய்வதன் மூலம் உருவாகின்றன.:  

: (*K*&nbsp;=&nbsp;)  

ஒற்றை அமினோபல்கார்பாக்சிலேட்டு ஈந்தணைவியுடன் இந்த அயனி வினையில் ஈடுபட்டு அணைவுச் சேர்மத்தைக் கொடுக்கிறது. or with tridentate Schiff base ligands.  

VO<sup>+</sup><sub>2</sub>/VO<sup>2+</sup> ஒடுக்கயேற்ற இரட்டை வனேடியம் ஒடுக்கயேற்ற மின்கலத்தில் பயன்படுத்தப்படுகிறது. இந்த வெப்பமின் இரட்ட்டையில் நிலையான ஒடுக்கத்திறன் +1.00 வோல்ட்டாகும்.
# சிக்கந்தர் குமார்



**சிக்கந்தர் குமார்** (*Sikander Kumar*) என்பவர் இமாச்சல பிரதேச பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் பாஜக உறுப்பினராக இமாச்சலப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களை<nowiki/>உறுப்பினராக உள்ளார். இவர் இமாச்சல பிரதேச பல்கலைக்கழக சிம்லாவின் 26வது துணைவேந்தராக இருந்தார்.  

## அரசியல் வாழ்க்கை
2022ஆம் ஆண்டு நடைபெற்ற இந்திய நாடாளுமன்ற மாநிலங்களவை தேர்தலுக்கான இமாச்சல பிரதேச பாஜக வேட்பாளராக இவர் அறிவிக்கப்பட்டார். மார்ச் 22, 2022 அன்று இவர் இமாச்சலப் பிரதேசத்திலிருந்து பாஜக சார்பில் மாநிலங்களவைக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.
# பாங்னோன் கொன்யாக்



**பாங்னோன் கொன்யாக்** (*Phangnon Konyak*) நாகலாந்து மாநிலத்தினைச் சார்ந்த இந்திய அரசியல்வாதி ஆவார். இவர் நாகாலாந்தின் பாரதிய ஜனதா மகிளா மோர்ச்சாவின் மாநிலத் தலைவர் ஆவார். இவர் மார்ச் 2022-ல், நாகாலாந்திலிருந்து இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்ட முதல் பெண்மணி ஆனார்.  

## தனிப்பட்ட வாழ்க்கை
கொன்யாக் திமாபூர் திருச்சிலுவை மேனிலைப் பள்ளியில் தனது பள்ளிப்படிப்பை முடித்தார். தில்லி பல்கலைக்கழகத்தில் ஆங்கில இலக்கியத்தில் முதுகலைப் பட்டத்தினை 2002ஆம் ஆண்டு பெற்றார். இவர் கல்லூரியில் படிக்கும்போது மாணவர் செயல்பாடு மற்றும் சமூக அமைப்புகளில் ஈடுபட்டுள்ளார்.
# அரசு மகளிர் கலை அறிவியல் கல்லூரி, புளியகுளம்


**புளியகுளம் அரசு மகளிர் கலை அறிவியல் கல்லூரி** (*Government Arts and Science College for women, puliyakulam*) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், புளியகுளத்தில் தமிழக அரசால் நடத்தப்படும் ஒரு மகளிர் கலைக் கல்லூரியாகும். இது கோயம்புத்தூர் பாரதியார் பல்கலைக்கழக உறுப்புக் கல்லூரி ஆகும். இக்கலூரி 2020 ஆம் ஆண்டு துவக்கப்பட்டது.  

## பாடப்பிரிவுகள்
### இளங்கலை
- இளங்கலை தமிழ்
- இளங்கலை ஆங்கிலம்
- இளம் அறிவியல் கணிதம்
- இளம் அறிவியல் கணினி அறிவியல்
- இளநிலை வணிகவியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்தில் உள்ள கல்வி நிலையங்கள்
# ஈவன் மெக்ரேகோர்


**ஈவன் கார்டன் மெக்ரேகோர்** என்பவர் இசுக்காட்லாந்து நாட்டைச் சேர்ந்த ஒரு நடிகராவார். இவர் ஒரு கோல்டன் குளோப் மற்றும் ஒரு எம்மி விருதுகளை வென்றுள்ளார். இவர் ஸ்டார் வார்ஸ், பிளக் காக் டவுன், ஏஞ்சல்ஸ் அண்ட் டெமான்ஸ் மற்றும் பேர்ட்ஸ் ஆஃப் பிரே ஆகிய திரைப்படங்களில் நடித்துள்ளார்.  

## ஆரம்ப வாழ்க்கை
இவரது தாய் பெயர் கரோல் டயன். இவரது தாய் ஒரு ஓய்வு பெற்ற ஆசிரியை ஆவார். இவரது தந்தை பெயர் யாக்கோபு சார்லசு இசுதீவர்டு "ஜிம்" மெக்ரேகோர். அவர் ஒரு ஓய்வு பெற்ற உடற்பயிற்சி ஆசிரியர் ஆவார். இவருக்கு காலின் என்ற ஒரு அண்ணன் உள்ளார். அவர் பிரித்தானிய வான் படையில் வலவராகப் பணியாற்றியுள்ளார். இவரது தாய்மாமன், நடிகர் தெனிசு லாவ்சன் ஆவார்.  

## தனிப்பட்ட வாழ்க்கை
இவர் ஈவ் மெவிராகிசு என்ற ஒரு பிரெஞ்சுக் கிரேக்க யூதத் தயாரிப்பு வடிவமைப்பாளரைத் திருமணம் செய்துள்ளார். இவர்களுக்கு நான்கு பெண் குழந்தைகள் உள்ளனர். அதில் இரண்டு பெண் குழந்தைகள் தத்தெடுக்கப்பட்டவர்கள். இவரின் லாங் வே ரவுண்ட் ஆவணக் காணொளியின் படப்பிடிப்பின் போது மங்கோலியாவில் சந்தித்த ஒரு தெருவோரக் குழந்தையும் அதில் ஒன்று.